Diari Oficial de la Generalitat Valenciana


Sumari del DOGV 3397, del 21-12-1998 (1998/10594)

RESOLUCIÓ d'11 de novembre de 1998, del director general d'Obres Públiques, per la qual s'acorda la publicació de la concessió administrativa atorgada a la mercantil TMC Actividades de Playa, SL, per a la instal·lació d'un centre d'aventures marines al port de Peñíscola.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/10882


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de novembre de 1998, del director general d'Obres Públiques, per la qual s'acorda la publicació de la concessió administrativa atorgada a la mercantil TMC Actividades de Playa, SL, per a la instal·lació d'un centre d'aventures marines al port de Peñíscola. [1998/M10414]
  
Per la Resolució de la Direcció General d'Obres Públiques, de 20 de juliol de 1998, es va atorgar a la mercantil TMC Actividades de Playa, SL, una concessió administrativa per a l'ocupació de 1.652 m2 de superfície al port de Peñíscola, que té per objecte la instal·lació d'un centre d'aventures marines, d'acord amb les condicions que s'indiquen a continuació:
  
Condicions generals:
  
Plec aprovat per l'Ordre d'1 d'agost de 1996, del conseller d'Obres Públiques, Urbanisme i Transports i publicada en el Diari Oficial de la Generalitat Valenciana el 16 de setembre de 1996.
  
Condicions particulars
  
Primera
  
Termini: 25 anys.
  
Segona
  
Fiança definitiva: 5% de l'import de les obres.
  
Tercera. Fiança d'explotació
  
El 100% dels cànons que ha de pagar el concessionari anualment.
  
Quarta. Cànon
  
a) Per ocupació de superfície: 1.189.440 pessetes/any.
  
Per activitat comercial: 3.424.735 pessetes/any.
  
Total cànon anual: 4.614.175 pessetes/any.
  
No obstant això, i atés que durant el primer any hi haurà una escassa activitat comercial ja que estarà en construcció el centre, i de manera excepcional per a aquest primer exercici, el cànon per activitat comercial es redueix al 40% del que es va estipular, i queda establit en 1.369.894 pessetes, per la qual cosa el cànon total per al primer exercici serà de 2.559.334 pessetes.
  
Cinquena. Revisió del cànon
  
Podrà ser revisat anualment per l'administració i s'adaptarà a les variacions que haja tingut l'índex de preus al consum (IPC) durant aquest període.
  
Condicions particulars d'explotació:
  
El centre d'aventures marines que s'ha d'instal·lar al port de Peñíscola comprén les activitats següents:
  
- Vela lleugera. Vela de creuer. Escola de vela.
  
- Excursions marítimes. (Columbrets, delta de l'Ebre, etc.).
  
- Pesca d'altura. Pesca submarina.
  
- Esquí nàutic i piragüisme.
  
- Natació. Jocs aquàtics.
  
- Submarinisme.
  
- Paracaigudisme ascensional.
  
- Lloguer d'embarcacions de motor.
  
- D'altres activitats d'oci relacionades amb la mar.
  
Aquestes activitats queden condicionades al compliment de les condicions següents:
  
Primera
  
El seu desenvolupament dins del bon ordre i la seguretat que siga necessària per a aquestes.
  
Segona
  
El seu desenvolupament no entrebancarà en cap moment la resta d'activitats portuàries.
  
Tercera
  
Totes aquelles activitats consistents en l'ensenyament i aprenentatge de la navegació, en qualsevol tipus d'embarcació, s'hauran de realitzar fora de les aigües del port, i queda taxativament prohibit el desenvolupament d'aquestes activitats en la dàrsena del port.
  
Quarta
  
La superfície destinada dins de l'edifici a saló social i cafeteria serà d'ús exclusiu de la clientela pròpia del centre d'aventures marines, i aquestes instal·lacions es consideren com un servei més del complex, i en cap cas obertes a l'ús públic general. No es podrà crear una terrassa a l'aire lliure amb destinació als usos de saló social i cafeteria ni situar cap senyalització externa que indique l'existència de serveis d'hostal en el local.
  
Cinquena
  
La superfície que en projecte es preveu com a àrea de treball i dipòsit d'embarcacions i la rampa de varada estaran destinades a l'ús públic, i podrà ser usat lliurement pel concessionari la rampa de varada, i en qualsevol cas l'accés a aquesta estarà lliure i expedit.
  
El concessionari disposarà d'una zona delimitada de 174 m2 en l'extrem nord de la zona anomenada àrea de treball i dipòsit d'embarcacions, per al dipòsit d'embarcacions, piragües, planxes, etc. Aquesta zona no podrà ser utilitzada per empreses o particulars per a realitzar activitats que estiguen en competència amb les del mateix centre.
  
Sisena
  
El concessionari podrà amarrar les embarcacions esportives adscrites a la seua activitat, d'acord amb les instruccions que sobre això dicte l'enginyer director del port segons l'adequada explotació de les instal·lacions portuàries i la disponibilitat d'atracada. L'estada d'aquestes embarcacions estarà subjecta al pagament de les corresponents liquidacions per serveis portuaris a embarcacions esportives. Serà a càrrec del concessionari la instal·lació de morts i la resta d'elements necessaris per a l'amarratge.
  
Es garantirà, no obstant això, l'accés fàcil i expedit als clients que accedisquen a les esmentades embarcacions i es procurarà en tot cas que aquestes activitats no entrebanquen el normal funcionament portuari.
  
Setena
  
El concessionari haurà de subscriure per al desenvolupament de les activitats una assegurança de responsabilitat civil amb una cobertura de cent milions de pessetes (733.232.695 PTA).
  
Vuitena
  
El concessionari donarà compliment a les condicions estipulades per la Capitania Marítima a Castelló, en escrit de 17 de desembre de 1997.
  
Prescripcions particulars per a les obres:
  
S'executaran d'acord amb el projecte presentat i les obres s'hauran de realitzar en el termini màxim de 12 mesos.
  
Contra aquesta resolució, que no exhaureix la via administrativa, es pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador des de la data de la notificació de la resolució, sense perjudici de la utilització per l'interessat de qualsevol altre recurs que considere oportú.
  
València, 16 de novembre de 1998.- El director general d'Obres Públiques: Pedro Marco Segura.